 ***СУ „Никола Йонков Вапцаров”, гр.Хаджидимово***

 ***Тел: 0879400555 ; e-mail: vaptsarov\_hdm@abv.bg***

**ЗАПОВЕД**

**№ РД-16-/14.03.2020 г.**

На основаниечл. 259, ал. 1, във връзка с чл. 258 от Закона за предучилищното и училищното образование, във връзка със Заповеди на министъра на Здравеопазването и Министъра на образованието, свързани с обявяване на 1-месечна национална извънредна ситуация в страната и съгласно указанията на Министъра на МОН и други последващи документи за организиране на дистанционно обучение с учениците за периода от 16.03.2020 - 29.03.2020 г.

**НАРЕЖДАМ:**

**I. Въвеждане на обучение от разстояние, считано от 16.03.2020 г, на учениците от I - XII клас, в една от следните форми:**

1. Обучение от разстояние on-line.

2. Обучение от разстояние, чрез материали на хартиен носител, за учениците , които нямат / компютри, лаптопи и интернет връзка. /

**II.Преподавателите, които ще осъществяват обучение on-line:**

1.Използват електронните варианти на учебници на различни издателства, както и електронните ресурси на електронния дневник Школо или на доставчици, напр. издателства.

2. Избират електронна платформа за обучение, on-line обучение в реално време или друга електронна комуникация, за което информират Директора.

2. Изработват график за провеждане на заниманията, с който своевременно запознават учениците и родителите.

3. Избират конкретните електронни материали като преценяват как, какво и доколко да използва готови дигитални ресурси.

4. Организират начин за получаване на обратна връзка от учениците.

5. Осъществяват ежедневно поне 5 часа обща работа, в т.ч. организация, подготовка на учебно съдържание, обучение, комуникация с родители и ученици.

6. Обучението не е неразривно свързано с учебната програма и може да е самоподготовка, консултации и др. по преценка на преподавателя.

7. Онлайн –обучението може да се провежда и от класната стая посредством интерактивните дъски в училище от училището и преподаване онлайн- в реално време чрез видеоконферентни връзки с учениците.

8. Ежедневно попълват Доклад-справка за извършената работа, приложен към настоящата Заповед, който изпращат на електронната поща на училището vaptsarov\_hdm@abv.bg . Приложение 2

9. Педагогически специалист, който не провежда и не е провел онлай-обучение и не изпратил ежедневен Доклад-справка относно проведените онлайн уроци и часове по съответния предмет за съответния ден ще се счита в платен отпуск за съответния ден.

**III.Преподавателите, които осъществяват обучение чрез материали на хартиен носител:**

1. Всички педагогически специалисти изработват ежедневно материали и ги изпращат на електронната поща на педагогическият съветник hristinka\_u@abv.bg

2. Материалите имат следните задължителни атрибути:

- за кой учебен предмет са предназначени;

- за кой клас са предназначени;

-възможност за обратна връзка от ученика – домашна работа, задание, проект и др.

3. Разпространението на материалите сред учениците се организира от Директора на училището.

За целта, образователния медиатор, учителите ЦОУД - I-VII клас / без К.Праматарова /, предоставят материалите на родителите на учениците, по местоживеене.

 4. Ежедневно попълват Доклад-справка за извършената работа, приложен към настоящата Заповед, който изпращат на електронната поща на училището vaptsarov\_hdm@abv.bg

**IV. Допълнителни указания:**

1**.** Логопедът и ресурсният учител осъществяват връзка с родителите на учениците, нуждаещи се от допълнителна подкрепа, за които са изработили индивидуални програми и заедно с родителите осъществяват подкрепа и приобщаване за всеки конкретен ученик съобразно индивидуалните му потребности.

2. Възможно е да се използват образователни програми, излъчвани по Българската национална телевизия.

3. Обучение от разстояние може да се осъществява по: физическо възпитание и спорт, изобразително изкуство, технологии и предприемачество.

4. Обучението от разстояние не включва часове от Целодневната организация на учебния ден.

5. Класните ръководители и учителите да се информират от официалната ел.поща и ФБ-страницата на училището.

6. Публикуване на актуална информация на интернет -страницата на училището възлагам на Елена Стоянова – администратор

 **V. График на учебните часове при провеждане на дистанционно обучение с който да бъдат запознати учениците и техните родители**

Начален етап -1,2, 3 и 4 клас

1 час – 8.30 -8.50

2 час – 9.00- 9.20

3 час – 9.30-9.50

ПОЧИВКА 9.50 -10.30

4 час – 10.30-10.50

5 час- 11.00-11.20

ПРОГИМНАЗИАЛЕН И ГИМНАЗИАЛЕН*:*

1. час- 8.30 - 9.00
2. час- 9.10 - 9.40
3. час – 09.50ч.-10.20ч.

 ПОЧИВКА – 10.20 – 10.50

1. час- 10.50ч.- 11,20ч.
2. час- 11,30ч.- 12,10ч.
3. час- 12,20ч.-12,50ч.

 Копие от заповедта да се доведе до знанието на всички лица за сведение и изпълнение.

 Контрол по изпълнение на Заповедта ще изпълнявам лично.

**Директор:\_\_\_\_\_\_\_\_\_\_\_\_\_\_**

 **/В.Петрелийска/**